
Samsung predstavlja 990 EVO Plus SSD s najboljim performansama brzine u klasi s podrškom za PCIe 4.0

Ima poboljšane performanse i energetsku učinkovitost s kapacitetima do 4 TB
[bookmark: _heading=h.gjdgxs]Donosi visoke performanse s brzinom nasumičnog čitanja od 1050 K IOPS i brzinom nasumičnog pisanja od 1400 K IOPS

SEOUL, Koreja,  25. rujna, 2024. – Samsung Electronics Co. Ltd., svjetski predvodnik u tehnologiji napredne memorije danas je najavio izlazak modela 990 EVO Plus u svojoj liniji vodećih proizvoda s SSD pogonom. S podrškom za PCIe 4.0 i najnovijom tehnologijom NAND model 990 EVO Plus idealno je rješenje za potrošače koji traže bolje performanse i energetsku učinkovitost osobnih računala. Optimiziran za igranje, rad i kreativne aktivnosti.
„U svakodnevnom životu trebamo sve više prostora za pohranu jer dijelimo fotografije na društvenim mrežama i gledamo visokokvalitetne internetske videoprijenose”, rekao je Hangu Sohn, potpredsjednik tima za proizvode za memoriju društva Samsung Electronics. „Model 990 EVO Plus namijenjen je korisnicima prijenosnih i stolnih računala koji traže veće brzine obrade podataka i prošireni kapacitet za pohranu.”

Poboljšane performanse i energetska učinkovitost 
Model 990 EVO Plus temelji se na desetljećima Samsungove pionirske tehnologije poluvodiča s dokazanom pouzdanošću. Brzine sekvencijalnog čitanja dosežu 7250 megabajta u sekundi (MB/s), a brzine pisanja do 6300 MB/s, što je do 50 % bolje nego kod prethodnog modela 990 EVO. Poboljšali smo performanse zahvaljujući najnovijoj 8. generaciji tehnologije V-NAND i kontrolera od 5 nanometara (nm), dok inovativni štitnik topline s premazom od nikla smanjuje pregrijavanje i omogućava 73 % veću energetsku učinkovitost od svog prethodnika. 
Model od 4 TB ima najbolju brzinu nasumičnog čitanja u industriji od 1050 K IOPS, a brzina nasumičnog pisanja iznosi 1400 K ulazno-izlaznih operacija u sekundi (IOPS). Te izvanredne performanse gotovo su konkurentne proizvodima s SSD pogonom s DRAM-om. Iako ne upotrebljava DRAM predmemoriju, novi model optimalno je rješenje za igranje i zadatke umjetne inteligencije koji zahtijevaju visoke performanse.

Prošireni kapacitet pohrane
Potražnja za uređajima za pohranu visokog kapaciteta sve je veća zbog rukovanja velikim datotekama, uređivanja visokokvalitetnih videozapisa i igara nove generacije. Kako bi se zadovoljila današnja potražnja za pohranom, model 990 EVO Plus nudi velik kapacitet u modelu od 4 TB s većim ograničenjem za pohranu od modela 990 EVO. Model 990 EVO Plus opremljen je Samusungovom inteligentnom funkcijom TurboWrite 2.0, ažuriranom za maksimalne performanse, s velikim brzinama prijenosa datoteka i smanjenim kašnjenjem.

Podrška za softver Samsung Magician
Softver Samsung Magician sadržava paket alata za optimizaciju za poboljšanu funkcionalnost svih Samsungovih SSD diskova, uključujući 990 EVO Plus. Korisnici mogu ubrzati postupak migracije podataka za nadogradnje SSD-a bez mnogo napora i na siguran način. Nadalje, softver Samsung Magician štiti važne podatke, prati zdravlje pogona i nudi prilagođenu optimizaciju performansi.
Za dodatne informacije, uključujući podatke o jamstvu, posjetite samsung.com/SSD ili semiconductor.samsung.com/internal-ssd/. Za korisnički priručnik o tome kako instalirati 990 EVO Plus na prijenosno računalo ili stolno računalo posjetite https://semiconductor.samsung.com/consumer-storage/ssdupgrade/.

Specifikacije modela Samsung SSD 990 EVO Plus

	Kategorija
	Samsung SSD 990 EVO Plus

	Sučelje
	PCIe® Gen 4.0 x4 / 5.0 x2 NVMe™ 2.01

	Format
	M.2 (2280)

	Memorija za pohranu
	Samsung V-NAND 3-bit TLC

	Kontroler
	Samsungov interni kontroler

	Kapacitet2
	1 TB
	2 TB
	4 TB

	Brzina sekvencijalnog čitanja/pisanja3,4
	Do 7,150 MB/s,  6,300 MB/s
	Do 7,250 MB/s,  6,300 MB/s
	Do 7,250 MB/s,  6,300 MB/s

	Brzina nasumičnog čitanja/pisanja (QD32)3,4
	Do 850 K IOPS, 1350 K IOPS
	Do 1000 K IOPS, 1350 K IOPS
	Do 1050 K IOPS, 1400 K IOPS

	Softver za upravljanje
	Softver Samsung Magician

	Enkripcija podataka
	AES 256-bitna enkripcija cijelog diska, TCG/Opal V2.0

	
	Enkripcija pogona (IEEE1667)

	Ukupno zapisanih bajtova
	600 TB
	1200 TB
	2400 TB

	Jamstvo5
	Petogodišnje ograničeno jamstvo6



1 Oznaka dizajna NVM Express® registrirani je zaštitni znak društva NVM Express, Inc.
2 1 GB = 1 000 000 000 bajtova prema IDEMA-i. Određeni dio kapaciteta mogu iskoristiti sistemske datoteke i održavanje, pa se stvarni kapacitet može razlikovati od onoga što je navedeno na naljepnici proizvoda.
3,4 Mjere sekvencijalnih i nasumičnih performansi temelje se na IOmeter1.1.0. Performanse se mogu razlikovati ovisno o verziji firmvera SSD-a, hardvera sustava i konfiguracije.
Konfiguracija testnog sustava: procesor sa 16 jezgri AMD Ryzen9 7950x CPU@4.5GHz, DDR5 4800MHz 16GBx2), OS-Windows 11 Pro 64bit, Chipset – ASRock X670E Taichi 
5 Samsung Electronics nije odgovoran ni za kakve gubitke uključujući među ostalim gubitak podataka ili drugih informacija koje se nalaze na proizvodima Samsung Electronics ili gubitak dobiti ili prihoda koji može nastati za korisnika. Za više informacija o jamstvu posjetite samsung.com/SSD ili semiconductor.samsung.com/internal-ssd/
6 Pet godina ili ukupno ispisanih bajtova (TBW), što god nastupi prije. Više informacija o jamstvu možete pronaći u dokumentu s jamstvom priloženom u pakiranju.

###
O društvu Samsung Electronics Co., Ltd. 
 
Samsung nadahnjuje svijet i oblikuje budućnost revolucionarnim idejama i tehnologijama. Postavlja nove standarde za televizore, pametne telefone, nosive uređaje, tablete, kućanske uređaje, mrežne sustave i memorije, sustave LSI, poluvodiče i LED rješenja te omogućava neometanu upotrebu mreže preko svog ekosustava SmartThings i otvorene suradnje s partnerima. Najnovije vijesti možete pronaći na stranici Samsung Newsroom na adresi news.samsung.com. 

